Sušica, 15. 3. 2020

Pozdravljeni dragi učenci ;)

Upam, da ste vsi zdravi in ste se uspeli naužiti sonca v naravi.

V prihodnjih dneh nas čaka zanimivo druženje. Pouk bomo imeli kar na daljavo. Če sedaj bereš to pismo, si že ugotovil/a, kako bo to izgledalo. Vsakodnevno te bo čakala kakšna naloga, da nam možgani ne zaspijo povsem.

Tvoja prva naloga pri SLJ je, da mi napišete elektronsko pismo (tako kot smo se učili). Tako bom vedela, da ste dobili navodila in smo »povezani«.

Če nimate elektronskega naslova, prosite starše, da pošljete z njihovih naslovov. Ne pozabite na vse ključne elemente pisma.

Moj elektronski naslov je: osvp.metagorjanc@gmail.com.

Želim vam lep dan. Bodite doma, pazite nase in na svoje bližnje. Se že veselim pisem.

Lep pozdrav,

učiteljica Meta